Adabu azzayri, aṭas n wudmawen n tsertit i isexdem, i wakken ad yemḥu aẓar n tmagit d tutlayt tamziɣt. Iban-d waya s wudem unsib di taggara yiseggasen n 1970. Amedya seg uɣmis «Aɣmis n yimaziɣen» : «Deg yiseggasen-nni n 80, bnan ixxamen (une cité) wwin-d wid yettutlayen taɛrabt (iɛerbawalen). Lmeqsud n udabu, imir-nni, ad yerr imezdaɣ n taddart ad ttmeslayen s taɛrabt.»81 Seg yiseggasen n 70 d tasawent, i d-iger udabu azzayri tasertit-agi n usɛeɛreb n Lezzayer, ladɣa timnaḍin timazɣawalin. S txidas-agi, yebɣa ad yemḥu rriḥa n tmaziɣt deg tmurt n Lezzayer : tutlayt, ides d tmagit.